Η **Πάουλα Χίτλερ** (επίσης γνωστή ως **Πάολα Βολφ**, 21 Ιανουαρίου 1896, Χάφελντ, Άνω Αυστρία, Αυστρία – 1 Ιουνίου 1960, Μπέρχτεσγκαντεν, Βαυαρία, Γερμανία) ήταν η μικρότερη αδελφή του Αδόλφου Χίτλερ και το τελευταίο παιδί του Αλοΐσιου Χίτλερ, καθώς και το τελευταίο παιδί της τρίτης συζύγου του Κλάρας Χίτλερ.

Προπολεμική ζωή
---------------

Η Πάουλα ήταν έξι χρονών όταν πέθανε ο πατέρας της Αλοΐσιος, ένας συνταξιούχος τελωνειακός υπάλληλος. Πέντε χρόνια μετά τον θάνατο του πατέρα της, πέθανε η μητέρα της Κλάρα. Μετά από τον θάνατο των γονιών της, η Αυστριακή κυβέρνηση παρείχε μια μικρή σύνταξη για να την Πάουλα και τον Αδόλφο. Ωστόσο, το ποσό ήταν σχετικά πενιχρό και ο Αδόλφος, ο οποίος ήταν τότε αρκετά μεγάλος για να υποστηρίξει τον εαυτό του, συμφώνησε να παραδώσει το μερίδιο του στην αδελφή του. 

Αργότερα η Πάουλα μετακόμισε στη Βιέννη. Στις αρχές της δεκαετίας του 1920, είχε προσληφθεί ως καθαρίστρια σε κοιτώνα για Εβραίους φοιτητές του πανεπιστημίου. Το 1921, ενώ δούλευε στο κοιτώνα, επισκέφτηκε τον αδελφό της Αδόλφο. Αργότερα, εργάστηκε ως γραμματέας. Για το μεγαλύτερο μέρος της ενήλικης ζωής της, δεν είχε καμία επαφή με τον αδερφό της, κατά τα δύσκολα χρόνια του ως ζωγράφος στη Βιέννη και αργότερα στο Μόναχο, τη συμμετοχή του σε μάχες του Α΄ Παγκοσμίου Πολέμου και στις πρώτες πολιτικές δραστηριότητες πίσω στο Μόναχο. Κατά τη διάρκεια της δεκαετίας του 1930 τον συνάντησε για άλλη μια φορά.

Η Πάουλα χρησιμοποιούσε την αρχική γραφή του επωνύμου της οικογένειας, *Χίντλερ*. Σύμφωνα με την ίδια, από το 1930, όταν απολύθηκε από την ασφαλιστική εταιρία στη Βιέννη στην οποία δούλευε λόγω της συγγένειας της με τον Αδόλφο Χίτλερ, ως και την αυτοκτονία του το 1945, ο Αδόλφος της έστελνε τακτικά χρήματα. Αυτή την περίοδο ζούσε χρησιμοποιώντας το επώνυμο *Βολφ,* μετά από αίτημα του Χίτλερ (αυτό ήταν το παιδικό παρατσούκλι του, το οποίο χρησιμοποίησε ως επώνυμο και ο ίδιος κατά την δεκαετία του 1920 για λόγους ασφαλείας), και δούλευε σποραδικά. Ο Αδόλφος φαίνεται πως είχε χαμηλή εκτίμηση της νοημοσύνης των αδελφών του, αναφερόμενος στην Πάουλα και την ετεροθαλή αδελφή του Άνγκελα ως "ηλίθιες χήνες".

Αργότερα, υποστήριξε ότι έβλεπε τον αδερφό της μια φορά τον χρόνο από την δεκαετία του 1930 μέχρι τις αρχές της δεκαετίας του 1940. Στο μεγαλύτερο μέρος του Β΄ Παγκοσμίου Πολέμου εργάστηκε ως γραμματέας σε στρατιωτικό νοσοκομείο. Μετά τον πόλεμο, έζησε τα τελευταία οχτώ χρόνια της ζωής της στο Μπερχτεσγκάντεν της νότιας Βαυαρίας, όπου την φρόντιζαν πρώην μέλη των Ες-Ες και μέλη του εσωτερικού κύκλου του αδερφού της.

Βιβλιογραφία
------------

* Marc Vermeeren, "*De jeugd van Adolf Hitler 1889–1907 en zijn familie en voorouders*". Soesterberg, 2007, 420 blz. Uitgeverij Aspekt.

Εξωτερικοί σύνδεσμοι
--------------------

* Paula Hitler – He was still my brother
* The old woman in the small town was the sister of Hitler - Lemúrinn - Paula Hitler στο YouTube
* Paula's Grave – Third Reich in Ruins website

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 16627083n.
2. ↑  «Adolf Hitler’s Family Tree» (Αγγλικά) Σολτ Λέικ Σίτι. 2000. σελ. 29.
3. ↑  (Αγγλικά) *SNAC*. w68q3k7v. Ανακτήθηκε στις 9  Οκτωβρίου 2017.
4. ↑  (Αγγλικά) *Find A Grave*. 6973853. Ανακτήθηκε στις 9  Οκτωβρίου 2017.
5. ↑  *Czech National Authority Database*. hka2014821837. Ανακτήθηκε στις 1  Μαρτίου 2022.
6. ↑  Interrogation II with Paula Hitler Αρχειοθετήθηκε 2018-01-21 στο Wayback Machine..
7. ↑  Philippe Sand, "East West Street - On the Origins of 'Genocide' and 'Crimes Against Humanity'", New York, 2016 p. 96 (kepub edition)
8. ↑  "The Mind of Adolf Hitler", Walter C. Langer, New York 1972, pp. 122–123.
9. ↑  Gunther, John (1940). *Inside Europe*. New York: Harper & Brothers. σελ. 21.
10. ↑  Fritz Redlich, *Hitler:Diagnosis of a Destructive Prophet*, Oxford University Press, New York, 1999, p.10

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 5732831
* LCCN: nr92025076
* ISNI: 0000 0000 5043 0683
* GND: 119065908
* BNF: cb16627083n (data)
* NKC: hka2014821837

 |

 |